( 68 ) 
vent l’espace de quatre jours, et tantost après se rendit calme. 
Depuis, se levant un vent contraire, nous temporisions ; mais 
s’eslevant brave le mecredv xvn e , et s’augmentant d’heure en 
heure, le jeudy suyvant husmes si terrible tempeste, que, se 
renforçant encoires sur la nuict, l’on fut contrain caller toutes 
les voilles, sans en réserver nulles, nompas seulement le trin¬ 
quet *, et par ainsi fûmes abandonnés à la miséricorde de 
Dieu et des vagues. Et estoit la chose si désespérée que l’on 
% 
n’espéroit jamais veoir le jour; mais Dieu nous préserva et, 
par sa miséricorde, appaisa la tormente le vendredy lende¬ 
main, sur le midy, nonobstant que la mer demeura encoires 
tout ce jour brave avec ung vent du tout contraire, que fut 
cause que nous prismes la route de la Coulongne en Gai lice -, 
en intention que si on la pouvait gaigner d’y passer nostre 
hyver, parce que jà les vivres nous deffailloient. Et ont con¬ 
fessé les patrons et pilottes que la plus grand’ peur qu’ilz 
avoient heu en ceste navigation estoit d’estre affamés et mourir 
de faim, parce que sur ceste mer, et en la saison que nous 
estions, l’on est bien deux et trois moys sans pouvoir prendre 
terre. Durant ceste tempeste, nostre Viçadmirale fut en grand 
danger d’estre périe, parce que, deux jours devant qu'elle 
commençasse, elle chargeoit jà grandement l’eaul : de manière 
que les pompes n’estoient suffisantes à espuiser le quart, com¬ 
bien que l’on pompasse jour et nuict. Et par la tempeste se 
firent aultres plusieurs trouz, que mirent la chose du tout en 
désespoir. Et, pour certain, elle estoit du tout pardue, si la 
tempeste eult encoires duré ung jour; mais le vendredy, don¬ 
nant signe par ung coup de canon et par enseignes desplovées 
aux aultres naves du péril qu’elle estoit, fut secourue. La 
1 « Trinquette : c’est une voile triangulaire faite en voile d’étai, de 
toile à quatre fils ... ; elle se borde sur le côté de l’embarcation et sert 
souvent à mettre à la cape, quand il vente trop ». (Encyclopédie métho¬ 
dique ,, Marine, t. III, p. 791.) 
2 La Corogne (Coruna), port de mer et place forte, est le chef-lieu mili¬ 
taire de la province espagnole de Galice. 
